BG Официален вестник на Европейския съюз C 55/22

Обобщена информация, която държавите-членки съобщават относно държавна помощ, предоставена в съответствие с Регламент (ЕО) № 1/2004 на Комисията относно прилагането на членове 87 и 88 от Договора за ЕО към държавните помощи за малки и средни предприятия, които произвеждат, преработват и търгуват със селскостопански продукти

(текст от значение за ЕИП)

(2007/C 55/06)

Номер ХА: XA 102/06

Държава-членка: Латвия

Регион: —

Наименование на схемата за помощ или на предприятието, което получава индивидуална помощ: Помощ за определяне на генетичното качество на селскостопанските животни

Правно основание: Ministru kabineta 2006. gada 3. janvāra noteikumi Nr. 21 „Noteikumi par valsts atbalstu lauksaimniecībai 2006. gadā un tā piešķiršanas kārtību“

Общ размер на индивидуалната помощ, предоставена на предприятието: Общ размер по схемата за помощ през 2006 г.: 5 649 265 LVL

Максимален интензитет на помощта: Помощта се предоставя в размер на 70 % от инвестициите, направени от трети страни при определянето на генетичното качество на селскостопанските животни:

Дата на привеждане в действие: Влиза в сила на датата на публикация в държавния вестник Latvijas Vēstnesis (планирана дата: 15 ноември 2006 г.)

Продължителност на индивидуалната помощ: До 30 декември 2006 г.

Цел на помощта: Целта на помощта е да подпомогне определянето на генетичната стойност на селскостопанските животни за насърчаване на целевото развитие на генетичните и икономически благоприятни характеристики на селскостопанските животни

Засегнат(и) сектор(и): Помощта е предназначена за малки и средни предприятия, занимаващи се със земеделска дейност.

Помощта е предназначена за сектор животновъдство

Наименование и адрес на органа, предоставящ помощта:

Zemkopības ministrija Riga Latvijas Republikas Zemkopības ministrija LV-1981 Rīga

Интернет адрес: www.zm.gov.lv

Други данни: Помощта за сектора на животновъдството се предоставя съгласно Регламент (ЕО) № 1/2004 на Комисията от 23 декември 2003 г. за прилагането на членове 87 и 88 от Договора за ЕО към държавните помощи за малки и средни предприятия, които произвеждат, преработват и търгуват със селскостопански продукти.

Номер XA: XA 103/06

Държава-членка: Испания

Регион: Каталония

Заглавие на схемата за предоставяне на помощи или наименование на фирмата, която получава индивидуалната помощ: Помощи за закупуване на селскостопанска техника и модернизиране на земеделските стопанства

Правно основание: Orden ARP/153/2005, de 12 de abril, por la que se aprueban las bases reguladoras de las ayudas para la adquisición de maquinaria agrícola y la modernización de explotaciones agrarias, y se convocan las correspondientes al año 2005 (DOGC 4366 de 19.4.2005)

Планирани годишни разходи по схемата или общ размер на предоставените индивидуални помощи на фирмата: Тъй като става въпрос за лихви по кредит, гарантираният бюджет се разпределя за целия период на получените кредити, който е максимум 8 години

Година 2005 г.: 150 000 EUR

Година 2006 г.: 150 000 EUR

Максимална интензивност на помощта: Помощта се състои в компенсиране на не повече от един процентен пункт от лихвите по взетите кредити за финансиране на признатите инвестиции. Максималният размер на кредита ще бъде 90 % от признатата инвестиция, без ДДС, при максимален размер на кредита 150 000 EUR. (За повече подробности относно характеристиките на кредита вж. точка 6.3 от приложението към основните указания). Максималната интензивност е 2,71 % при кредит за срок от 5 години и 6 месеца и 3,84 % при кредит за срок от 8 години

Дата на изпълнение:

Продължителност на схемата или индивидуалната помощ: 31.12.2006 г. Изплащането на помощта се извършва в продължение на максимум 8 години до пълното амортизиране на предоставените кредити

Цел на помощта: Целта на помощта е да насърчи инвестирането в земеделски стопанства, насочено към тяхното модернизиране, като се позволи намаляване на производствените разходи, подобряване и пренасочване на земеделската продукция на стопанството, повишаване на качеството на продукцията, опазване и подобряване на природната среда, разнообразяване на земеделските и допълнителните дейности и придобиване на селскостопанска техника. (Член 4).

Признати разходи са следните:

Придобиване на селскостопанска техника;

Разходи, свързани със строителство, придобиване или подобряване на недвижими имоти, необходими за модернизиране на стопанството;

Разходи, свързани със закупуване или наемане на нови машини и оборудване, включително компютърни програмни продукти, необходими за модернизиране на стопанството;

Общи разходи като например възнаграждения за архитекти, инженери и консултанти, разходите за технико-икономически обосновки и за придобиване на патенти и лицензи до 12 % от посочените по-горе разходи, необходими за модернизиране на стопанството.

Сектор/и: Производство и преработка на продуктите, изброени в приложение I към Договора, с изключение на рибните продукти и продуктите от аквакултури, уредени с Регламент (ЕО) № 104/2000 на Съвета, и продукти с кодове по КН 4502, 4503 и 4504 (коркови изделия).

Наименование и адрес на органа, който отпуска помощта:

Departamento de Agricultura, Ganadería y Pesca Generalitat de Catalunya Gran Via de les Corts Catalanes, 612-614 E-08007 Barcelona

Интернет адрес: https://www.gencat.net/diari_c/4366/05101050.htm

Други данни: —

Номер XA: XA 104/06

Държава-членка: Обединено кралство

Регион: Кумбрия

Наименование на схемата за помощ или име на предприятието, което получава индивидуалната помощ: Farming Connect Cumbria (FCC)

Правно основание: Sections 4 and 5 of the Regional Development Agencies Act 1998

Годишни разходи, планирани по схемата или общ размер на индивидуална помощ, предоставена на предприятието

Максимален интензитет на помощта:

А) Финансови съвети и услуги за улесняване получаването на помощ Интензитетът на помощта ще бъде 100 %. Общата сума на помощта на бенефициент, отпусната за този елемент ще бъде ограничена по такъв начин, че таванът от 100 000 EUR за техническа подкрепа за три години да бъде спазен. Все пак се очаква, че при всички случаи максималната помощ на бенефициент ще бъде значително по-ниска от 100 000 EUR.

Б) Помощи на FCC за развитие Максималният интензитет на помощта ще бъде 40 % или 50 % за млади селски стопани (съгласно определението на член 8 от изменения Регламент № (EO)1257/1999) на Съвета в рамките на първите 5 години от създаването на стопанството. Размерът на помощта за проект ще бъде ограничена до 16 000 GBR за всички кандидати. Кандидатите могат да подават заявления за помощи за повече от един проект, но никой от тях не може да получи повече от 30 000 GBR общо за този елемент.

В) Помощи на FCC за консултантски услуги по технически въпроси Интензитетът на помощта ще бъде 50 %. Размерът на помощта на проект ще бъде ограничен до 1 300 GBP

Дата на привеждане в действие:

Продължителност на схемата или индивидуалната помощ: Първоначалните заявления за присъединяване към програмата на FCC трябва да бъдат получени до 31 декември 2007 г.

Всички съвети ще бъдат предоставени до 31 март 2008 г.

Последната дата за кандидатстване за помощ на FCC за развитие е 31 март 2007 г. и всички заявки трябва да бъдат внесени до 31 декември 2007 г.

Последната дата за кандидатстване за помощ на FCC за консултантски услуги по технически въпроси е 31 януари 2008 г. и всички заявки трябва да бъдат внесени до 31 март 2008 г.

Цел на помощта: Целта на помощта е да подкрепи дългосрочното устойчиво развитие на селскостопанската икономика в Кумбрия посредством насърчаване на:

разнообразието на селскостопанската дейност в рамките на самия отрасъл;

подобряване на ефикасността на дейността;

мерки за насърчаване на хуманно отношение към животните;

защита на селската среда.

Признатите разноски ще бъдат разходи за консултантски услуги, които са в съответствие с член 14 от Регламент (EО) № 1/2004.

Признатите разходи ще бъдат за изграждане, придобиване или благоустройство на недвижимо имущество, покупката или лизинга на нови машини и оборудване, включително компютърен софтуер и общи разноски, като например за архитекти, инженери и разходи за консултантски услуги, техникоикономически обосновки, придобиване на патенти и лицензии и ще достигат до 12 % от признатите разходи. Това е в съответствие с член 4 от Регламент (EО) № 1/2004

Признатите разходи са разходи за консултантски услуги в съответствие с член 14 от Регламент (EО) № 1/2004

Засегнат/и сектор/и: Схемата се прилага за селскостопански дейности, свързани с производство, преработка и търговия, които се извършват в земеделското стопанство. Всички подотрасли могат да получават всички видове помощи с изключение на производството и търговията с продукти, които имитират или заместват млякото и млечните продукти и преработката и търговията в сектор захар, които не изпълняват условията за получаване на инвестиционни помощи

Наименование и адрес на администратора, който предоставя помощта:

Cumbria Vision Gillan Way Penrith 40 Business Park Penrith Cumbria CA11 9BP United Kingdom

Интернет адрес: http://www.crea.co.uk/farming.htm. В рубриката „Downloads (adobe acrobat PDF format)“, щракнете на „Click to download Farming Connect Cumbria criteria“. Можете да намерите файла в PDF версия директно на следния уебсайт: http://www.crea.co.uk/downloads/Scheme%20Criteria.pdf.

Като друга възможност можете да посетите централния уебсайт на Обединеното кралство за разрешените държавни помощи в сектор земеделие, за които се прилагат изключения на: www.defra.gov.uk/farm/policy/state-aid/setup/exist-exempt.htm. Щракнете на „Farming Connect Cumbria 2006“.

Други данни: Схемата се състои от 3 отделни мерки:

Служба за гъвкави бизнес съвети и подкрепа на селските стопани и други производители и преработватели на селскостопански продукти, насочени към специфичните нужди на търговската дейност, за да позволят изготвяне на официален бизнес план, които има за цел да подобри ефикасността на дейността.

По този начин предприятията ще могат да кандидатстват за помощи, които ще спомогнат за изпълняване на бизнес плана в земеделското стопанство с цел развитие на дейностите им в бъдеще.

Селските стопани имат и друга възможност, която се състои в получаването на помощ за разноски за задълбочени консултантски услуги, които ще им помогнат да изпълнят бизнес плана си.

Значителна част от помощта се състои в помощи, които ще бъдат изплатени със задна дата при представяне на разписки за фактури или след приключване на етап 1 (изготвяне на бизнес плана). Поради това повечето разходи ще се извършат към края на периода на действие на схемата.

Тази схема изменя и поема бюджета от схема XA 32/04, която приключва по тази причина на 30 ноември 2006 г.

Тази схема ще бъде изменена, за да се вземат предвид бъдещи промени в правилата за държавни помощи.

Номер XA: XA 106/06

Държава-членка: Великобритания

Регион: Ийст Мидлъндс

Име на схемата за подпомагане: Развитие на съвместни вериги за доставки в Ийст Мидлъндс

Законова база: Section 5 of the Regional Development Agencies Act 1998

Планирани разходи по схемата: 22 декември 2006 г.-31 март 2007 г.: 70 000 GBP

1 април 2007 г.-31 март 2008 г.: 80 000 GBP

Максимална интензивност на помощта: Интензивността на помощта е 100 %

Дата на изпълнение:

ри

Продължителност на схемата: До 31 март 2008 г.

Цел на помощта: Секторно развитие. Схемата ще осигури информация и съвети за фермерите, контролирани от стопаните сдружения и други съвместни рискови начинания в рамките на земеделските вериги за доставки в Ийст Мидлъндс.

Целта е да се помогне за подобряване на производителността и ефективността на селскостопанската дейност чрез сътрудничество, ефективност на веригите за доставка, подобряване на търговията със земеделска продукция и оказване на помощ при разработването на нови пазарни възможности.

Помощта ще бъде изплатена в съответствие с член 14 от Регламент (EО) № 1/2004, а допустимите разходи включват консултантски услуги и разходи за организиране на образователни програмил

Обхванат(и) сектор(и): Схемата е насочена основно към предприятия, работещи активно в производството на първични земеделски продукти, а именно: зърнени храни, червено месо и пресни продукти. Въпреки това, някои предприятия в други части на по-широката верига за земеделски доставки (включващи преработващи и търговски предприятия) също могат да получат помощ. Схемата е отворена за предприятия, които произвеждат (преработват или извършват маркетинг на) всички видове земеделска продукциял

Име и адрес на подпомагащата институция:

East Midlands Development Agency Apex Court City Link Nottingham NG2 4LA United Kingdom

Уеб адрес: http://www.effp.com/StellentEFFPLIVE/groups/public/documents/press_releases/developingcollabora_ia457701ca.hcsp

Информация по тази схема може да бъде намерена и чрез централния интернет списък на Великобритания за освободени от данъци схеми на държавни помощи в земеделието: http://www.defra.gov.uk/farm/policy/state-aid/setup/exist-exempt.htm

Друга информация: Тази схема ще бъде отворена към предприятията от земеделската верига за доставки, които преработват или търгуват с продукти, които не попадат в списъка на приложение 1 по Договора за създаване на Европейската общност. Помощта за такива предприятия ще бъде изплатена в съответствие с Регламент (EО) № 69/2001 на Комисията относно помощта de minimis или всеки друг регламент, който го заменя.

Бенефициентите няма да могат да избират своя доставчик на услуги. Той трябва да бъде член на EFFP (English Farming and Food Partnership-Английско партньорство в областта на селското стопанство и храните), които бе избрани, и ще бъде възнаграден на пазарен принцип.

Номер ХА: XA 107/06

Държава-членка: Франция

Регион: Департамент Сен-Маритим

Означение на помощта: Помощ за инвестициите за преработката и продажбата на селскостопански продукти

Законова основа:

— Articles 4.3 e) et 7 du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Годишни разходи, предвидени в рамката на помощния режим: 150 000 EUR

Максимална интензивност на помощите: Таванът е 40 % от възстановимите инвестиции

Дата на задействане: От получаването на разписката за получаване от страна на Комисията

Срок на помощния режим: Помощният режим се въвежда за периода 2007-2009 г.

Цел на помощта: С големите агломерации на Хавър, Руан и Диеп департаментът Сен Маритим е важен консумативен център на фермерските продукти, облагодетелстван впрочем от близостта с Париж, която е причина за значителен туристически поток.

Чрез този помощен механизъм департаментът иска да насърчи фермерите производители да преработват селскостопанските си продукти на място, за да се възползват пряко от добавената стойност. Предвидените инвестиции ще имат за цел подобряването и диверсификацията на производството.

Помощният механизъм се отнася до производителите, които имат проект за продажби индивидуално или в рамката на група производители. Той ще позволи да се финансира обновлението на сградите и покупката на оборудване, необходимо за продажбата на фермерски продукти.

Долният праг на възстановимите разходи е 1 500 EUR, а що се отнася до тавана, той е 30 000 EUR за индивидуалните проекти и 60 000 EUR за колективните проекти.

За да може да се възползва от тези помощи, производителят трябва да преработва собствените си продукти, да спазва санитарните, екологичните и хигиенните норми, както и нормите за доброто състояние на животните в производството.

Видовете възстановими разходи са следните:

обновлението на селскостопанска сграда, предназначена като пункт за продажба, вътрешните и външните инсталации (паркинг, осветление, фирмени табели);

покупката на търговско обзавеждане (регистрираща каса, хладилни витрини, фризери, хладилно оборудване на МПС);

съоръженията за някои специализирани производители (пчелари, …);

покупката на необходимото оборудване за складирането и сушенето на определени продукти (плодове и зеленчуци, …)

Обхванат(и) сектор(и): Всички икономически осъществими селскостопански дейности в Сен Маритим.

Икономическите групировки

Име и адрес на отговорната инстанция:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Адрес на интернет страницата: http://www.seinemaritime.net рубрика: „справочник за помощите“ („guide des aides“)

Описанието е валидно при условие, че Европейската комисия регистрира настоящия фиш за помощни фондове

Номер ХА: XA 108/06

Държава-членка: Франция

Регион: Департамент Сен-Маритим

Наименование на помощта: Помощ за инвестициите за запазване и подобряване на естествената околна среда, раздел „борба срещу ерозията на почвите“

Правно основание:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Годишни разходи, предвидени в рамката на режима на помощта: 100 000 EUR

Максимална интензивност на помощите: Таван 40 % от инвестициите, които се ползват с право на помощи

Таван 50 % за младите стопани (ако инвестициите са реализирани от млади стопани в срок от пет години след тяхното установяване)

Дата на изпълнение: След като Комисията получи обратната разписка

Продължителност на режима на държавната помощ: За периода 2007-2009 г.

Цел на помощта: Поради естеството на своите почви в департамента Сен-Маритим често има кални свличания след големи валежи, настъпващи главно в края на есента и през пролетта. От друга страна, карстовите подпочвени породи и подземното естество на водните ресурси са причина каптажите да са изправени редовно пред проблеми на размътване, което прави водата негодна за консумация.

Редица решения са свързани с прилагането на начини за обработване на земята и по-специално с подготовката на почвите.

Механизмът, предвиден от департамента Сен-Маритим, има за цел да помогне на стопаните в техните инвестиции за оборудване, позволяващо да бъдат ограничени рисковете за стичане, кални свлачища и размътване. Тези инвестиции ще имат за цел запазването и подобряването на естествената околна среда.

От 2007 г. и в рамката на ограничения бюджет на този режим, максималната сума за помощ на един получател няма да надхвърли във всички случаи 400 000 EUR за период от три финансови години при спазване на бъдещия регламент за селскостопанско освобождаване.

На възстановяване подлежат разходите за следното оборудване:

сечива за обработка на почвата, които позволяват почвата да се обработва само в реда на засяване. По този начин от парцела не се обработват, което позволява по-добра устойчивост на ерозия,

оборудване за засяване с растение за покриване на почвите в съществуващата култура. Това твърде специализирано оборудване помага да се засади покривно растение по-специално под царевица. След събирането на реколтата то се развива бързо, така че почвата не остава гола през зимата,

оборудване за прекопаване. То позволява да се възстанови пропускливостта на почвата през пролетта върху оплевените растения (цвекло и царевица),

сечива за грубо подмятане на стърнища, позволяващо образуването на макропорьозност след събиране на реколтата, което улеснява проникването на водата,

сеялки за междинни култури за покриване на почвата през зимата, оборудване, специализирано за засаждането на зимно покритие (междинна култура),

заличители на следи, оборудване, прикрепвано към машините и позволяващо да се заличат следите от колелата, които често причиняват големи изтичания, даващи началото на потоци.

Обхванат(и) сектор(и):

— Всички икономически жизнеспособни стопанства в Сен-Маритим.

— Кооперативите за съвместно използване на земеделско оборудване (CUMA), чието седалище е в Сен-Маритим

Име и адрес на отговорната инстанция:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Адрес на интернет страницата: http://www.seinemaritime.net рубрика „наръчник на държавните помощи“ („guide des aides“)

Публикуването на описанието ще бъде извършено при условие, че Европейската комисия регистрира настоящия документ за освобождаване.

Номер ХА: XA 109/06

Държава-членка: Франция

Регион: Департамент Сен-Маритим

Наименование на помощта: Помощ на инвестициите за защита на водата

Правно основание:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Годишни разходи, предвидени в рамката на режима на помощта: 100 000 EUR

Максимална интензивност на помощите: Таван от 40 % от инвестициите, които се ползват с право на помощи

Таван от 50 % за младите стопани(ако инвестициите са реализирани от млади стопани в срок от пет години след тяхното установяване)

Дата на изпълнение: След като Комисията получи обратната разписка

Продължителност на помощта: За периода 2007-2009 г.

Цел на помощта: Департаментът Сен-Маритим е като цяло класиран в застрашена зона в смисъла на Директивата за опазване на водите от замърсяване с нитрати от селскостопански източници от декември 1991 г. (91/676/ЕИО). В действителност все повече водни ресурси са засегнати от проблемите на замърсяване с фитосанитарни продукти.

Директива 2000/60/ЕО на Европейския парламент и на Съвета от 23 октомври 2000 г., за установяване рамка за действията на Общността в областта на политиката за водите, задължава да се осигури „добро екологично състояние“ на водата до 2015 г.

Механизмът, задействан от департамента Сен-Маритим, има за цел да подпомогне стопаните при свръхразходите за инвестиции, надхвърлящи регламентираните изисквания, които отговарят на минималните норми за защита на водните ресурси. Тези инвестиции ще имат за цел запазването и подобряването на естествената околна среда.

От друга страна, равнището на помощите, отпуснати от департамента, зависи от географското разположение на ползвателя спрямо приоритетните от гледна точка на защитата каптажи.

От началото на 2007 г. максималната сума на помощта за един получател няма да надхвърля 400 000 EUR за период от три финансови години.

Подлежащите на възстановяване разходи по ограничаване на рисковете от единично замърсяване са следните:

помещения за складиране на фитосанитарните продукти,

места на товарене на пулверизаторите,

резервоари за складиране на гориво или течни торове, когато тези инсталации са под праговете на класираните инсталации,

оборудване на пулверизаторите (инкорпоратори, вани за изплакване, противо-възвратни клапи, …)

Подлежащите на възстановяване разходи по ограничаване на рисковете от дифузно замърсяване са следните:

рампи за разпръскване,

струйни пулверизатори,

дискови заравящи устройства,

зъбни заравящи устройства,

маси за разпръскване,

оборудване за торене.

Обхванат(и) сектор(и):

— Всички икономически жизнеспособни стопанства в Сен Маритим.

— Кооперативите за съвместно използване на земеделското оборудване (CUMA), чието седалище е в Сен-Маритим

Име и адрес на отговорната инстанция:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Адрес на интернет страницата: http://www.seinemaritime.net

Публикуването на описанието ще бъде извършено при условие, че Европейската комисия регистрира настоящия документ за освобождаване

Номер XA: XA 110/06

Държава-членка: Великобритания

Регион: Североизточна Англия

Име на схемата за подпомагане: Консултантски услуги за сътрудничество в Североизточен район

Законова база: Section 5 of the Regional Development Agencies Act 1998

Планирани разходи по схемата:

29 декември 2006 г.-31 март 2007 г.: 80 000 GBP

1 април 2007 г.-31 март 2008 г.: 180 000 GBP

1 април 2008 г.-31 март 2009 г.: 180 000 GBP

1 април 2009 г.-31 март 2010 г.: 180 000 GBP

1 април 2010 г.-31 март 2011 г.: 70 000 GBP

Максимална интензивност на помощта: Интензивността на помощта е 100 %

Дата на изпълнение:

Продължителност на схемата: до 31 март 2011 г.

Цел на помощта: Секторно развитие. Схемата ще осигури информация и съвети за селските стопани, контролирани от стопани дружества и други съвместни рискови начинания в рамките на земеделските вериги за доставки в Североизточна Англия.

Схемата ще осигури съвети върху сътрудничеството, което ще подобри производителността и ефективността на селскостопанската дейност и ще спомогне за подобряване на търговията със земеделска продукция.

Помощта ще бъде изплатена в съответствие с член 14 от Регламент (EО) № 1/2004 и допустимите разходи могат да включат консултантски услуги.

Обхванат(и) сектор(и): Схемата е насочена основно към предприятия, работещи активно в производството на първични земеделски продукти, а именно: зърнени храни и обработваеми култури, червено месо и млечни продукти. Въпреки това, някои предприятия в други части на по-широката верига за доставки (включващи преработващи и търговски предприятия) също могат да бъдат допуснати до участие. Схемата е отворена за предприятия, които произвеждат (преработват или търгуват с) всички видове земеделска продукция

Име и адрес на подпомагащата институция:

One North East Stella House Goldcrest Way Newburn Riverside Newcastle Upon Tyne NE15 8NY United Kingdom

Уеб адрес: http://www.effp.com/StellentEFFPLIVE/groups/public/documents/press_releases/northeastofenglandc_ia45783e42.hcsp

Информация по тази схема може да бъде намерена и чрез централния интернет списък на Великобритания за освободени от данъци схеми на държавни помощи в земеделието: http://www.defra.gov.uk/farm/policy/state-aid/setup/exist-exempt.htm

Друга информация: Тази схема ще бъде отворена към предприятията от земеделската верига за доставки, които преработили търгуват с продукти, които не попадат в списъка по приложение 1 на Договора за създаване на Европейската общност. Помощта за такива предприятия ще бъде изплатена в съответствие с Регламент (EО) № 69/2001 на Комикията относно помощта de minimis или всеки друг регламент, който го заменя.

Бенефициентите няма да могат да избират своя доставчик на услуги. Той трябва да бъде член на EFFP (English Farming and Food Partnership-Английско партньорство в областта на селското стопанство и храните), което са избрани, и ще бъде възнаградени на пазарен принцип.